විශ්වාසභංග යෝජනා විවාදයට පෙර පාර්ලිමේන්තුවට පැමිණි අවස්ථාවේදී එක්සත් ජාතික පක්ෂයේ පාර්ලිමේන්තු මන්ත්‍රී මුජිබර් රහුමාන් සහ නියෝජ්‍ය අමාත්‍ය පාලිත තෙවරප්පෙරුම අදහස් පළ කරමින් කියා සිටියේ එක්සත් ජාතික පක්ෂය අග්‍රාමාත්‍යවරයාට පක්ෂව ඡන්දය භාවිත කරන බවයි.මීට අමතරව  ශ්‍රී ලංකා මුස්ලිම් කොංග්‍රසය, දෙමළ ප්‍රගතිශීලී සන්ධානය සහ සමස්ත ලංකා මහජන කොංග්‍රසය අද පැවැත්වෙන විශ්වාසභංග යෝජනාවට අදාළ ඡන්ද විමසීමේදී අග්‍රාමාත්‍යවරයාට සහය පළ කිරීමට තීරණය කර තිබෙනවා.